
86 DR 30.10.2012 

 
Tuan Pengerusi [Datuk Ronald Kiandee]: Okey Yang Berhormat Gombak.   

Dr. Dzulkefly Ahmad [Kuala Selangor]: Bagi Yang Berhormat Tenggara rehat 
dahulu.   

Tuan Pengerusi [Datuk Ronald Kiandee]: Tidak apalah Yang Berhormat. Kali ini 
sebelah sini salah kementerian. Pagi tadi sebelah sini salah kementerian. Tidak ada yang 
hendak digelakkan lah.   

Tuan Mohamed Azmin Ali [Gombak]: Insya-Allah. Terima kasih ... 

Ir. Haji Hamim bin Samuri [Ledang]: Biasalah itu salah kementerian. Pagi tadi 
sama juga.   

 

6.18 ptg. 

Tuan Mohamed Azmin Ali [Gombak]: Terima kasih Tuan Pengerusi.  Saya ingin 
menyertai perbahasan Kementerian Tenaga, Teknologi Hijau dan Air dan saya ingin 
merujuk kepada Butiran 020000 – Pasukan Projek Penyaluran Air Mentah Pahang ke 
Selangor dan juga Butiran 091000 – Rancangan Bekalan Air Negeri Selangor.   

Tuan Pengerusi, saya terpanggil untuk membahaskan perkara ini kerana semenjak 
kebelakangan ini terlalu banyak kenyataan yang dikeluarkan oleh kementerian dan 
Kerajaan Pusat yang amat mengelirukan dan sebenarnya memang tujuan Kerajaan Pusat 
untuk memutarbelitkan fakta menjelang pilihan raya umum yang ketiga belas dan cuba 
mengelirukan pandangan rakyat terhadap perkara pokok yang sedang kita hadapi pada hari 
ini.   

Kerajaan Negeri Selangor untuk makluman Yang Berhormat Menteri cukup 
komited untuk memuktamadkan penstrukturan semula industri perkhidmatan air di negeri 
Selangor ke arah perkhidmatan yang holistik, berdaya maju dan affordable tariff untuk 
pengguna. Namun saya hendak tegaskan di sini keputusan kerajaan negeri itu berasaskan 
kepada dua prinsip. Pertama ianya mesti mematuhi undang-undang dan keduanya ianya 
mesti memberikan kebaikan dan kesejahteraan kepada rakyat negeri Selangor. Kerajaan 
Negeri Selangor tidak akan menjadi juru cakap kepada tauke dan syarikat kroni. Ini yang 
sedang dilakukan oleh Menteri, kementerian dan Kerajaan Pusat.   

■1820 

Mereka bukan mempertahankan rakyat tetapi mereka mempertahankan syarikat 
kroni... [Dewan riuh] Ya, saya akan memberikan fakta-fakta ini. Saya nyatakan tadi yang 
pertama, kerajaan negeri ingin mematuhi dan memastikan Kerajaan Pusat terikat dengan 
undang-undang yang sedia ada dalam menstrukturkan semula industri perkhidmatan air ini 
bertepatan dengan Akta Industri Perkhidmatan Air 2006 [Akta 655] ataupun WASIA yang 
telah diluluskan oleh Dewan Rakyat ini yang memperjelaskan peranan kerajaan negeri 
sebagai peneraju industri perkhidmatan air.  

Itu undang-undang yang termaktub di dalam Akta 655. Kita bersetuju dan komited 
untuk menstrukturkan semula industri perkhidmatan air ini kerana industri air di negeri 
Selangor ini setelah diswastakan oleh Kerajaan Pusat dengan pentadbiran yang lama 
terlalu fragmented ataupun celaru dan tidak efisien dan tarif yang dikenakan melampaui 
sehingga membebankan rakyat.   

Saya memberi contoh Tuan Pengerusi.  Kerajaan Pusat telah memberi kelulusan 
kepada SYABAS untuk menaikkan tarif air kepada 37 peratus dalam tahun 2009, diikuti 
dengan kenaikan tambahan sebanyak 25 peratus pada tahun 2012. Kalau Pakatan Rakyat 
tidak menang pada tahun 2008, tahun 2012 ini kadar tarif air di Selangor dinaikkan 25 
peratus oleh kerajaan UMNO yang kononnya mendahulukan rakyat. Menjadikan air di 
negeri Selangor kepada RM2.38 sen per meter padu. Kemudian, disusuli dengan kenaikan 
lagi 20 peratus pada tahun 2015 dan 10 peratus pada tahun 2018. Ini bermakna pada tahun 
2018, rakyat negeri Selangor perlu membayar RM3.15 per meter padu dan harga ini terus 
melonjak naik kepada RM3.83 sen menjelang 2030... 

Dr. Dzulkefly Ahmad [Kuala Selangor]: Sikit Yang Berhormat Gombak, boleh? 

Tuan Mohamed Azmin Ali [Gombak]: Ya. 



Tuan Pengerusi [Datuk Ronald Kiandee]: Okey Yang Berhormat Gombak. Dr. Dzulkefly Ahmad [Kuala Selangor]: Bagi Yang Berhormat Tenggara rehat dahulu. Tuan Pengerusi [Datuk Ronald Kiandee]: Tidak apalah Yang Berhormat. Kali ini sebelah sini salah kementerian. Pagi tadi sebelah sini salah kementerian. Tidak ada yang hendak digelakkan lah. Tuan Mohamed Azmin Ali [Gombak]: Insya-Allah. Terima kasih ... Ir. Haji Hamim bin Samuri [Ledang]: Biasalah itu salah kementerian. Pagi tadi sama juga. 6.18 ptg. Tuan Mohamed Azmin Ali [Gombak]: Terima kasih Tuan Pengerusi. Saya ingin menyertai perbahasan Kementerian Tenaga, Teknologi Hijau dan Air dan saya ingin merujuk kepada Butiran 020000- Pasukan Projek Penyaluran Air Mentah Pahang ke Selangor dan juga Butiran 091000- Rancangan Bekalan Air Negeri Selangor. Tuan Pengerusi, saya terpanggil untuk membahaskan perkara ini kerana semenjak kebelakangan ini terlalu banyak kenyataan yang dikeluarkan oleh kementerian dan Kerajaan Pusat yang amat mengelirukan dan sebenarnya memang tujuan Kerajaan Pusat untuk memutarbelitkan fakta menjelang pilihan raya umum yang ketiga belas dan cuba mengelirukan pandangan rakyat terhadap perkara pokok yang sedang kita hadapi pada hari ini. Kerajaan Negeri Selangor untuk makluman Yang Berhormat Menteri cukup komited untuk memuktamadkan penstrukturan semula industri perkhidmatan air di negeri Selangor ke arah perkhidmatan yang holistik, berdaya maju dan affordable tariff untuk pengguna. Namun saya hendak tegaskan di sini keputusan kerajaan negeri itu berasaskan kepada dua prinsip. Pertama ianya mesti mematuhi undang-undang dan keduanya ianya mesti memberikan kebaikan dan kesejahteraan kepada rakyat negeri Selangor. Kerajaan Negeri Selangor tidak akan menjadi juru cakap kepada tauke dan syarikat kroni. Ini yang sedang dilakukan oleh Menteri, kementerian dan Kerajaan Pusat. #1820 Mereka bukan mempertahankan rakyat tetapi mereka mempertahankan syarikat kroni... [Dewan riuh] Ya, saya akan memberikan fakta-fakta ini. Saya nyatakan tadi yang pertama, kerajaan negeri ingin mematuhi dan memastikan Kerajaan Pusat terikat dengan undang-undang yang sedia ada dalam menstrukturkan semula industri perkhidmatan air ini bertepatan dengan Akta Industri Perkhidmatan Air 2006 [Akta 655] ataupun WASIA yang telah diluluskan oleh Dewan Rakyat ini yang memperjelaskan peranan kerajaan negeri sebagai peneraju industri perkhidmatan air. Itu undang-undang yang termaktub di dalam Akta 655. Kita bersetuju dan komited untuk menstrukturkan semula industri perkhidmatan air ini kerana industri air di negeri Selangor ini setelah diswastakan oleh Kerajaan Pusat dengan pentadbiran yang lama terlalu fragmented ataupun celaru dan tidak efisien dan tarif yang dikenakan melampaui sehingga membebankan rakyat. Saya memberi contoh Tuan Pengerusi. Kerajaan Pusat telah memberi kelulusan kepada SYABAS untuk menaikkan tarif air kepada 37 peratus dalam tahun 2009, diikuti dengan kenaikan tambahan sebanyak 25 peratus pada tahun 2012. Kalau Pakatan Rakyat tidak menang pada tahun 2008, tahun 2012 ini kadar tarif air di Selangor dinaikkan 25 peratus oleh kerajaan UMNO yang kononnya mendahulukan rakyat. Menjadikan air di negeri Selangor kepada RM2.38 sen per meter padu. Kemudian, disusuli dengan kenaikan lagi 20 peratus pada tahun 2015 dan 10 peratus pada tahun 2018. Ini bermakna pada tahun 2018, rakyat negeri Selangor perlu membayar RM3.15 per meter padu dan harga ini terus melonjak naik kepada RM3.83 sen menjelang 2030... Dr. Dzulkefly Ahmad [Kuala Selangor]: Sikit Yang Berhormat Gombak, boleh? Tuan Mohamed Azmin Ali [Gombak]: Ya.